Portret i basketbollistit Kobe Bryant - 2004-06-09
Ai është vënë në qendër të vëmendjes jo vetëm si basketbollist, por edhe nga skandali që shpërtheu pas akuzave të ngritura ndaj tij për
Kobe Bryant lindi në Philadelphia të Pensilvanisë më 23 gusht 1978 dhe është i biri i ish-basketbollistit profesionist Joe Bryant. Prindërit e quajtën Kobe sipas emrit të një bifteku të shijshëm e të shtrenjtë. 8 vjet të fëmijërisë i ka kaluar në Itali dhe flet rrjedhshëm italisht. Filmi që pëlqen më tepër, është ”Lufta e Yjeve”. Është i gjatë 1 e 98 dhe peshon 99.8 kilogram. Elementet-bazë të basketbollit i mësoi në Itali ku luante edhe futboll, i cili i pëlqente aq sa basketbolli. Dy gjëra, thotë Kobe, më shtynë të zgjidhja basketbollin: udhëtimet e përvitshme në Philadelphia dhe rritja e furishme e shtatit që në moshën 11-vjeçare. Ai tregon se kur vinte në Amerikë shihte një lojë krejt tjetër nga ajo në Itali dhe fillimisht nuk i kuptonte rregullat e basketbollit të rrugës, zhargonin dhe krenarinë e theksuar mashkullore që shoqërohej me të. tregon Kobe. Pas kthimit nga Italia ai u dallua që në shkollën e mesme si një yll i ardhshëm. Kobe u përfshi që 18 vjeç në basketbollin profesionist, Kobe Bryant vendosi një rekord të ri si debutant Më 1998 u votua në pesëshen e basketbollistëve më të mirë - më i riu ndonjëherë. Luan me Lakers të Los Angelesit dhe mban numrin 8; Dallohet për lojë të zhdërvjellët, rezultative e madje edhe akrobatike. Aktualisht ai ndodhet në gjyq nën akuzat për përdhunimin e një nëntëmbëdhjetëvjeçareje - akuzë të cilën ai e mohon. Një nga sponsorët e tij më të mëdhenj kompania Coca-Cola, ka vendosur t’i japë fund kontratës për reklamë që kishte me Kobe Bryant. Ndërkaq, bashkëshortja po i qendron pranë. Analistët thonë se gjyqi ka ndikuar negativisht gjatë sezonit të sivjetëm në formën e tij sportive. Por ata shtojnë se gjatë fazës eliminatore dhe në finale Kobe Bryant po paraqitet në kulmet e formës së tij.//kk//